ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ σύμφωνα με το άρθρο 251, παράγραφος 2, τρίτο εδάφιο, στοιχείο γ) της συνθήκης ΕΚ, επί των τροπολογιών του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση ΟΔΗΓΙΑΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την προώθηση της συμπαραγωγής ενέργειας βάσει της ζήτησης για χρήσιμη θερμότητα στην εσωτερική αγορά ενέργειας και για την τροποποίηση της οδηγίας 92/42/ΕΟΚ - ΠΕΡΙ ΤΡΟΠΟΠΟΙΗΣΕΩΣ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣ σύμφωνα με το άρθρο 250, παράγραφος 2 της συνθήκης ΕΚ

2002/0185 (COD) ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ σύμφωνα με το άρθρο 251, παράγραφος 2, τρίτο εδάφιο, στοιχείο γ) της συνθήκης ΕΚ, επί των τροπολογιών του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση ΟΔΗΓΙΑΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την προώθηση της συμπαραγωγής ενέργειας βάσει της ζήτησης για χρήσιμη θερμότητα στην εσωτερική αγορά ενέργειας και για την τροποποίηση της οδηγίας 92/42/ΕΟΚ

1. Εισαγωγη

Όπως ορίζεται στο άρθρο 251 παράγραφος 2, τρίτο εδάφιο στοιχείο γ) της συνθήκης ΕΚ, η Επιτροπή γνωμοδοτεί για τις τροπολογίες που προτείνονται από το Ευρωπαϊκό Κοινοβούλιο σε δεύτερη ανάγνωση. Στο κείμενο που ακολουθεί, η Επιτροπή αναπτύσσει τη γνωμοδότησή τής επί των 20 τροποποιήσεων που προτάθηκαν από το Κοινοβούλιο.

2. Ιστορικο

- Στις 22 Ιουλίου 2002, η Επιτροπή διαβίβασε στο Ευρωπαϊκό Κοινοβούλιο και το Συμβούλιο πρόταση οδηγίας (COM(2002)415 τελικό [1] - 2002/0185(COD)).

[1] ΕΕ C 291 E, 26.11.2002, σ. 182

- Η Ευρωπαϊκή Οικονομική και Κοινωνική Επιτροπή εξέδωσε ευνοϊκή γνώμη επί της πρότασης της Επιτροπής στις 26 Φεβρουαρίου 2003 [2].

[2] ΕΕ C 95, 23.4.2003, σ. 12

- Η Επιτροπή των Περιφερειών εξέδωσε ευνοϊκή γνώμη επί της πρότασης της Επιτροπής στις 9 Απριλίου 2003 [3].

[3] ΕΕ C 244, 10.10.2003, σ. 1

- Στις 13 Μαΐου 2003, το Ευρωπαϊκό Κοινοβούλιο εξέδωσε γνώμη, σε πρώτη ανάγνωση, η οποία περιλάμβανε ορισμένες τροπολογίες στην πρόταση της Επιτροπής.

- Στις 23 Ιουλίου 2003 (COM(2003)416 τελικό), η Επιτροπή ενέκρινε, σύμφωνα με το άρθρο 250 παράγραφος 2 της Συνθήκης, τροποποιημένη πρόταση που ενσωματώνει, εξ ολοκλήρου ή εν μέρει πολλές από τις τροπολογίες που ενέκρινε το Ευρωπαϊκό Κοινοβούλιο.

- Το Συμβούλιο ενέκρινε κοινή θέση στις 8 Σεπτεμβρίου 2003. [4]

[4] ΕΕ C 258 E, 28.10.2003, σ. 1

- Στις 19 Σεπτεμβρίου 2003, η Επιτροπή ενέκρινε ανακοίνωση προς το Ευρωπαϊκό Κοινοβούλιο επί της κοινής θέσης του Συμβουλίου, σύμφωνα με το άρθρο 251 παράγραφος 2, δεύτερο εδάφιο της Συνθήκης.

- Στις 18 Δεκεμβρίου 2003, το Ευρωπαϊκό Κοινοβούλιο ενέκρινε σε δεύτερη ανάγνωση ψήφισμα στο οποίο ενσωματώνονταν 20 τροπολογίες επί της κοινής θέσης.

3. Σκοπος της προτασης

Η Επιτροπή ανέλαβε την πρωτοβολία αυτή ανταποκρινόμενη στην επιθυμία που διατύπωσε το Ευρωπαϊκό Κοινοβούλιο και το Συμβούλιο για δράση με σκοπό την προώθηση της συμπαραγωγής, ενέργειας, με σκοπό να αξιοποιηθεί το μεγάλο δυναμικό εξοικονόμησης ενέργειας. Η αξιοποίηση αυτού του δυναμικού προβλέφθηκε ότι θα αποτελέσει μείζονα συμβολή για τη βελτίωση της ασφάλειας και του εφοδιασμού στην ΕΕ και την εκπλήρωση των δεσμεύσεων που ανέλαβε η ΕΕ στο Κυότο.

Η Επιτροπή υπέβαλε, ως εκ τούτου, πρόταση με βασικό στόχο την προώθηση της τεχνικής της συμπαραγωγής εντός της ΕΕ, ώστε να εξασφαλιστεί, όσο το δυνατόν, ότι λαμβάνονται μόνον τα οικονομικώς αποτελεσματικά, τεχνικώς σκόπιμα και φιλικά για το περιβάλλον μέτρα. Η πρακτική εφαρμογή των στοιχείων της προτεινόμενης οδηγίας θα πρέπει να παραμείνει αρμοδιότητα των κρατών μελών.

Τα κύρια στοιχεία της πρότασης είναι τα εξής:

- κοινοί ορισμοί για την συμπαραγωγή και κοινά κριτήρια για τη συμπαραγωγή υψηλής απόδοσης μέσω του υπολογισμού της εξοικονόμησης πρωτογενούς ενέργειας.

- Υποχρεώσεις των κρατών μελών να διενεργούν αναλύσεις σχετικά με το εθνικό δυναμικό συμπαραγωγής υψηλής απόδοσης.

- Διατάξεις σχετικά με σύστημα «εγγυήσεων προέλευσης», που παρέχει τη δυνατότητα στους παραγωγούς ηλεκτρικής ενέργειας από συμπαραγωγή να αποδεικνύουν ότι η ηλεκτρική ενέργεια πράγματι προέρχεται από συμπαραγωγή.

- Διατάξεις σχετικά με την αξιολόγηση της κτηθείσας πείρας από την εφαρμογή και τη συνύπαρξη των διαφόρων μηχανισμών στήριξης της συμπαραγωγής που χρησιμοποιήθηκαν από τα κράτη μέλη.

- Διατάξεις που ορίζουν τις βασικές αρχές για την σχέση μεταξύ των ηλεκτροπαραγωγών από συμπαραγωγή και του ηλεκτρικού δικτύου παροχής ηλεκτρικής ενέργειας.

- Διατάξεις οι οποίες απαιτούν από τα κράτη μέλη να αξιολογούν τις ισχύουσες διοικητικές διαδικασίες ούτως ώστε να μειωθούν οι διοικητικοί φραγμοί για την ανάπτυξη της συμπαραγωγής.

4. Γνώμη της Επιτροπης επι των τροπολογιων του Ευρωπαϊκου Κοινοβουλιου

Το Ευρωπαϊκό Κοινοβούλιο ενέκρινε κατά τη δεύτερη ανάγνωση 20 τροπολογίες στην κοινή θέση του Συμβουλίου, εκ των οποίων μία αφορούσε την προσθήκη νέας αιτιολογικής σκέψης.

Η Επιτροπή αποδέχεται και τις 20 τροπολογίες που πρότεινε το Ευρωπαϊκό Κοινοβούλιο, οι οποίες ανταποκρίνονται στους στόχους της αρχικής πρότασης της Επιτροπής ή συνιστούν αποδεκτό συμβιβασμό.

4.1 Η τροπολογία C1 αφορά την αιτιολογική σκέψη 2, η οποόια αναφέρεται στην συσχέτιση με την οδηγία 2003/54/EΚ σχετικά με την εσωτερική αγορά ηλεκτρικής ενέργειας. Με την τροπολογία αυτή υπογραμμίζεται ότι η ανάπτυξη της συμπαραγωγής συμβάλλει στην αύξηση του ανταγωνισμού στην εσωτερική αγορά ηλεκτρικής ενέργειας.

Η Επιτροπή μπορεί να αποδεχθεί αυτή την τροπολογία επειδή ανταποκρίνεται στους στόχους της αρχικής πρότασής της.

4.2 Η τροπολογία C2 επιφέρει αλλαγή στην αιτιολογική σκέψη 3 της κοινής θέσης. Με την τροπολογία αυτή καθίσταται σαφέστερο ότι η εξάρτηση από τις εισαγωγές και αυξανόμενος μέσος όρος εισαγωγών αυξάνουν τον κίνδυνο διακοπής ή δυσχερειών εφοδιασμού.

Η Επιτροπή μπορεί να αποδεχθεί αυτή την τροπολογία επειδή ανταποκρίνεται στους στόχους της αρχικής πρότασής της.

4.3 Με την τροπολογία C3 τροποποιείται η νέα αιτιολογική σκέψη 5α) της κοινής θέσης. Η τροπολογία αυτή παραπέμπει στο ψήφισμα του Ευρωπαϊκού Κοινοβουλίου της 25ης Σεπτεμβρίου 2002 επί της ανακοίνωσης της Επιτροπής σχετικά με την ενεργοποίηση της πρώτης φάσης του Ευρωπαϊκού Προγράμματος για την Αλλαγή του Κλίματος.

Η Επιτροπή μπορεί να αποδεχθεί αυτή την τροπολογία επειδή ανταποκρίνεται στους στόχους της αρχικής πρότασής της.

4.4 Με την τροπολογία C4 τροποποιείται η αιτιολογική σκέψη 14 της κοινής θέσης. Η τροπολογία αφορά τον στόχο να εξασφαλιστεί εναρμόνιση των μεθόδων υπολογισμού της ηλεκτρικής ενέργειας από συμπαραγωγή. Στην τροπολογία αυτή αναφέρεται επίσης ότι είναι αναγκαία η δυνατότητα προσαρμογής των μεθόδων υπολογισμού στην τεχνική πρόοδο. Τέλος, στην τροπολογία υπογραμμίζεται ότι όσον αφορά τις μονάδες μικροσυμπαραγωγής οι υπολογισμοί είναι δυνατό να βασίζονται σε τιμές που προκύπτουν κατά τη διαδικασία πιστοποίησης.

Η Επιτροπή μπορεί να αποδεχτεί αυτή την τροπολογία επειδή υποβάλλεται στο πλαίσιο της εφαρμογής της μεθόδου υπολογισμού στην τεχνική πρόοδο και βασίζεται στην αρχή της αναλογικότητας, που ανταποκρίνεται στους στόχους της αρχικής πρότασης της Επιτροπής.

4.5 Η τροπολογία C5 τροποποιεί την αιτιολογική σκέψη 18 της κοινής θέσης και αποσαφηνίζει την έννοια του όρου «μονάδα συμπαραγωγής».

Η Επιτροπή μπορεί να αποδεχθεί αυτή την τροπολογία επειδή ανταποκρίνεται στους στόχους της αρχικής πρότασής της.

4.6 Με την τροπολογία C6 τροποποιείται η αιτιολογική σκέψη 26 της κοινής θέσης. Με την τροπολογία αυτή υπογραμμίζεται ότι ειδικά για τις μικρομονάδες συμπαραγωγής πρέπει να διευκολύνεται η πρόσβαση στο δίκτυο παροχής ηλεκτρικής ενέργειας.

Η Επιτροπή μπορεί να αποδεχθεί αυτή την τροπολογία επειδή ανταποκρίνεται στους στόχους της αρχικής πρότασής της.

4.7 Με την τροπολογία C7 τροποποιείται η αιτιολογική σκέψη 27 της κοινής θέσης. Πρόκειται για αλλαγές διατύπωσης που είναι αναγκαίες ώστε η πρόταση να ανταποκρίνεται στους συμβιβασμούς που αφορούν τις μικρομονάδες συμπαραγωγής.

Η Επιτροπή μπορεί να αποδεχθεί αυτή την τροπολογία επειδή ανταποκρίνεται στους στόχους της αρχική πρότασής της.

4.8 Η τροπολογία C8 αφορά το άρθρο 3 στοιχείο (θ) της κοινής θέσης και αποσαφηνίζει ότι ως «συμπαραγωγή υψηλής απόδοσης» νοείται η συμπαραγωγή που ανταποκρίνεται στα κριτήρια όλου του παραρτήματος ΙΙΙ.

Η Επιτροπή μπορεί να αποδεχθεί αυτή την τροπολογία επειδή ανταποκρίνεται στους στόχους της αρχικής πρότασής της.

4.9 Η τροπολογία C9 αφορά το άρθρο 3, στοιχείο (ια) της κοινής θέσης και τροποποιεί τον ορισμό «λόγος ηλεκτρική ενέργεια/θερμότητα». Η τροπολογία αυτή συνάδει με την τροπολογία C18 σύμφωνα με την οποία η Επιτροπή είναι υποχρεωμένη να καθορίσει κατευθυντήριες γραμμές για την εφαρμογή του παραρτήματος ΙΙ (υπολογισμός ηλεκτρικής ενέργειας από την παραγωγή) μέσω της διαδικασίας επιτροπής. Με την τροπολογία αυτή παρέχεται η αναγκαία ευελιξία για την κατάρτιση των κατευθυντήριων γραμμών.

Η Επιτροπή μπορεί να αποδεχτεί την τροπολογία αυτή επειδή καθιστά δυνατή την κατάστρωση τεχνικών κατευθυντήριων γραμμών από την συσταθείσα επιτροπή και επειδή ανταποκρίνεται στους στόχους της αρχικής πρότασης της Επιτροπής.

4.10 Η τροπολογία C10 προσθέτει νέο σημείο στο άρθρο 3 της κοινής θέσης. Με την τροπολογία αυτή ορίζεται ως μικρομονάδα συμπαραγωγής η μονάδα με μέγιστη ισχύ κάτω των 50kWe.

Η Επιτροπή μπορεί να αποδεχθεί αυτή την τροπολογία επειδή ανταποκρίνεται στους στόχους της αρχικής πρότασής της.

4.11 Η τροπολογία C11 αφορά το άρθρο 4, παράγραφος 1 της κοινής θέσης. Πρόκειται για αλλαγή της διατύπωσης που την καθιστά σαφέστερη.

Η Επιτροπή μπορεί να αποδεχθεί αυτή την τροπολογία επειδή ανταποκρίνεται στους στόχους της αρχικής πρότασής της.

4.12 Η τροπολογία C12 αφορά το άρθρο 6, παράγραφος 1 της κοινής θέσης. Με την τροπολογία αυτή υπογραμμίζεται ότι η ανάλυση του εθνικού δυναμικού για την εφαρμογή της συμπαραγωγής υψηλής απόδοσης πρέπει να συμπεριλαμβάνει τις υψηλής απόδοσης μικρομονάδες συμπαραγωγής.

Η Επιτροπή μπορεί να αποδεχθεί αυτή την τροπολογία επειδή ανταποκρίνεται στους στόχους της αρχικής πρότασής της.

4.13 Η τροπολογία C13 αφορά το άρθρο 8, παράγραφος 3 της κοινής θέσης. Με την τροπολογία αυτή υπογραμμίζεται ότι τα κράτη μέλη δύνανται επίσης να διευκολύνουν ιδιαίτερα την πρόσβαση των μικρομονάδων συμπαραγωγής στο δίκτυο ηλεκτρικής ενέργειας. Στην κοινή θέση η δυνατότητα αυτή προβλέπεται μόνον για την συμπαραγωγή μικρής κλίμακας.

Η Επιτροπή μπορεί να αποδεχθεί αυτή την τροπολογία επειδή ανταποκρίνεται στους στόχους της αρχικής πρότασής της.

4.14 Η τροπολογία C14 αφορά το άρθρο 11 και προσθέτει δύο νέες παραγράφους (2 και 3). Με την τροπολογία αυτή υπογραμμίζεται, στη νέα παράγραφο 2, ότι η Επιτροπή, στην έκθεση που θα υποβάλει στο Ευρωπαϊκό Κοινοβούλιο και στο Συμβούλιο τέσσερα έτη μετά τη θέση σε ισχύ της οδηγίας, αξιολογεί σε ποιο βαθμό τα κράτη μέλη έχουν ήδη ή πρόκειται να υλοποιήσουν το εθνικό δυναμικό τους. Κατά περίπτωση, η Επιτροπή υποβάλλει περαιτέρω προτάσεις με σκοπό την κατάρτιση σχεδίου δράσης για την ανάπτυξη της συμπαραγωγής υψηλής απόδοσης.

Παρομοίως, στη νέα παράγραφο 3 υπογραμμίζεται ότι η Επιτροπή εξετάζει τον αντίκτυπο της συνύπαρξης εναλλακτικών μεθόδων υπολογισμού και, κατά περίπτωση, υποβάλλει περαιτέρω προτάσεις που αποσκοπούν στην περαιτέρω εναρμόνιση των μεθόδων υπολογισμού.

Η Επιτροπή μπορεί να αποδεχθεί αυτή την τροπολογία επειδή ανταποκρίνεται στους στόχους της αρχικής πρότασής της.

4.15 Με την τροπολογία C15 προστίθεται νέα παράγραφος 2 στο άρθρο 13 της κοινής θέσης. Με την τροπολογία αυτή εξουσιοδοτείται η επιτροπή που ιδρύεται σύμφωνα με το άρθρο 14 της κοινής θέσης να επανεξετάζει επίσης τις κατευθυντήριες γραμμές για τον καθορισμό του λόγου ηλεκτρική ενέργεια/θερμότητα και να προσαρμόζει αυτές τις κατευθυντήριες γραμμές στην τεχνική πρόοδο.

Η Επιτροπή μπορεί να αποδεχθεί αυτή την τροπολογία επειδή ανταποκρίνεται στους στόχους της αρχικής πρότασής της.

4.16 Η τροπολογία C16 αφορά το παράρτημα ΙΙ, εδάφιο 1 της κοινής θέσης. Με την τροπολογία αυτή εισάγεται η δυνατότητα να εκτελούνται οι υπολογισμοί για τις μονάδες μικροσυμπαραγωγής με βάση τιμές που προκύπτουν από τη διαδικασία πιστοποίησης. Έτσι θα παρέχεται η δυνατότητα υπολογισμού της ηλεκτρικής ενέργειας από μικρομονάδες συμπαραγωγής χωρίς να υπόκεινται σε δαπανηρές μετρήσεις για κάθε μεμονωμένη εγκατάσταση.

Η Επιτροπή μπορεί να αποδεχθεί αυτή την τροπολογία επειδή ανταποκρίνεται στην αρχή της αναλογικότητας καθώς και στους στόχους της αρχικής πρότασής της.

4.17 Η τροπολογία C17 αφορά το παράρτημα ΙΙ, παράγραφος 2 της κοινής θέσης. Με την τροπολογία αυτή εξασφαλίζεται ότι οι προκαθορισμένες τιμές για τον λόγο ηλεκτρική ενέργεια/θερμότητα πρέπει να χρησιμοποιούνται μόνο για στατιστικούς λόγους.

Η Επιτροπή μπορεί να αποδεχθεί αυτή την τροπολογία επειδή ανταποκρίνεται στους στόχους της αρχικής πρότασής της.

4.18 Με την τροπολογία C18 εισάγεται νέα παράγραφος στο παράρτημα ΙΙ της κοινής θέσης. Με την τροπολογία αυτή υποχρεούται η Επιτροπή να καθορίσει κατευθυντήριες γραμμές για την εφαρμογή του παραρτήματος ΙΙ (υπολογισμός της ηλεκτρικής ενέργειας από συμπαραγωγή) μέσω της διαδικασίας επιτροπής.

Η Επιτροπή μπορεί να αποδεχτεί την τροπολογία αυτή επειδή καθιστά δυνατή την κατάστρωση τεχνικών κατευθυντήριων γραμμών από την συσταθείσα επιτροπή και επειδή ανταποκρίνεται στους στόχους της αρχικής πρότασης της Επιτροπής.

4.19 Η τροπολογία C19 αφορά το παράρτημα ΙΙΙα, δεύτερο εδάφιο της κοινής θέσης. Με την τροπολογία αυτή ορίζεται ότι μικρομονάδες συμπαραγωγής όπου εξασφαλίζεται εξοικονόμηση ηλεκτρικής ενέργειας είναι δυνατό να χαρακτηρίζονται ως μονάδες συμπαραγωγής υψηλής απόδοσης.

Η Επιτροπή μπορεί να αποδεχθεί αυτή την τροπολογία επειδή ανταποκρίνεται στους στόχους της αρχικής πρότασής της.

4.20 Με την τροπολογία C20 προστίθεται νέα παράγραφος στο παράρτημα ΙΙΙ της κοινής θέσης. Με την τροπολογία αυτή εισάγεται η δυνατότητα να εκτελούνται οι υπολογισμοί για τις μικρομονάδες συμπαραγωγής με βάση τιμές που προκύπτουν από τη διαδικασία πιστοποίησης. Έτσι θα παρέχεται η δυνατότητα υπολογισμού της ηλεκτρικής ενέργειας από μονάδες μικροσυμπαραγωγής χωρίς να υπόκεινται σε δαπανηρές μετρήσεις για κάθε μεμονωμένη εγκατάσταση.

Η Επιτροπή μπορεί να αποδεχθεί αυτή την τροπολογία επειδή ανταποκρίνεται στην αρχή της αναλογικότητας καθώς και στους στόχους της αρχικής πρότασής της.

5. Συμπέρασμα

Σύμφωνα με το άρθρο 250 παράγραφος 2 της συνθήκης ΕΚ, η Επιτροπή τροποποιεί την πρότασή της βάσει των ανωτέρω.